অস্ট্রেলিয়া–বাংলাদেশ সম্পর্ক

অস্ট্রেলিয়া–বাংলাদেশ সম্পর্ক বলতে বাংলাদেশ এবং অস্ট্রেলিয়ার মধ্যকার দ্বিপাক্ষিক সম্পর্ককে বুঝানো হয়।
১৯৭১-এর বাংলাদেশের স্বাধীনতা যুদ্ধের পর, অস্ট্রেলিয়া বিশ্বের চতুর্থ এবং উন্নত বিশ্বের প্রথম দেশ হিসেবে বাংলাদেশকে স্বীকৃতি দেয়। কূটনৈতিক সম্পর্ক স্থাপনের পর ঢাকায় একটি দূতাবাস খোলা হয়েছিল এবং দুই দেশ পরস্পরের সাথে উষ্ণ কূটনৈতিক সম্পর্ক বজায় রেখে চলছে।
ওলন্দাজ-অস্ট্রেলীয় সামরিক কমান্ডো অফিসার উইলিয়াম আব্রাহাম সাইমন ওডারল্যান্ড (ওলন্দাজ: Wiliam Ouderland) (৬ ডিসেম্বর ১৯১৭ — ১৮ মে ২০০১) -কে বাংলাদেশের মুক্তিযুদ্ধে প্রত্যক্ষ অবদানের জন্য বাংলাদেশ সরকার তাকে বাংলাদেশের চতুর্থ সর্বোচ্চ সামরিক খেতাব বীর প্রতীক প্রদান করে। এর পাশাপাশি তিনি মুক্তিযুদ্ধের গোড়ার দিকে বাংলাদেশে পাকিস্তানি বাহিনীর নৃশংস নির্যাতন ও গণহত্যার আলোকচিত্র তুলে গোপনে বহিঃবিশ্বের বিভিন্ন তথ্যমাধ্যমে পাঠাতে শুরু করেন এবং মুক্তিযুদ্ধের স্বপক্ষে বিশ্ব জনমত গড়ে তোলার ক্ষেত্রে বিরাট অবদান রাখেন। বর্বর পাকিস্তানি সেনাদের মধ্যে আবার তিনি সাক্ষাৎ পেলেন নাৎসি বাহিনীর। টঙ্গীতে বর্বর পাকিস্তানি বাহিনী দ্বারা নৃশংস হত্যাকাণ্ড, বীভৎস মরণযজ্ঞ প্রত্যক্ষ করে তিনি ব্যথিত হন। তাই ঔডারল্যান্ড ছবি তোলা রেখে সরাসরি যুদ্ধে অংশ্রগহণের সিদ্ধান্ত নেন। যুদ্ধকালে তিনি প্রধান সেনাপতি এম এ জি ওসমানীর সঙ্গে যোগাযোগ রাখতেন।
বুয়েটের শিক্ষার্থী আজিজুল হক কিছু করার উদ্যোগে নজরুল ইসলামের সাথে অস্ট্রেলিয়াতে যোগ দেন। অস্ট্রেলিয়ার স্টুডেন্ট এসোসিয়েশনগুলো বিভিন্ন উন্নয়নশীল দেশের অন্যায় অবিচার নিয়ে বেশ সোচ্চার। অস্ট্রেলিয়া হচ্ছে প্রথম ওয়েস্টার্ন ডেমোক্রেসি যারা বাংলাদেশকে স্বীকৃতি দিয়েছিলো। অস্ট্রেলিয়ান ছাত্র সংগঠনগুলোর নেতারা তাকে বেশ সাহায্য করেছিল সেখানে একটি মিটিংয়ের আয়োজন করা হয়েছিল যেখানে প্রায় চারশো মানুষ উপস্থিত হয়েছিল। শিক্ষার্থী ছাড়াও সেখানে অনেক শিক্ষাবিদ, সাংবাদিক, ব্যবসায়ীসহ নানা পেশার লোকেরা অংশ নিয়েছিল। এই মিটিংয়ে আমার বক্তব্য ছিল বেশ আবেগপূর্ণ। সেখানে ভারতীয় গবেষক দেবেশ ভট্টাচাৰ্য বাঙালীদের প্রতি বৈষম্যের কথা তুলে ধরেন, তাছাড়া একজন সমাজকর্মী যিনি পূর্ব পাকিস্তানে কাজ করেছেন, তিনি বাঙালীদের বিষয়ে উচ্চ ধারণা করে বক্তব্য দেন। সেই মিটিংয়ের পর বাংলাদেশকে সমর্থন করতে একটি নয় সদস্যের কমিটি হয়। সাধারণ অস্ট্রেলিয়ানরা রিফিউজিদের জন্য অর্থ সংগ্রহ করে বাংলাদেশে পাঠায়। কবি, শিক্ষাবিদ, এমনকি একজন তরুণ ট্রাক ড্রাইভারও অস্ট্রেলিয়ান সরকারকে শরণার্থীদের জন্য অর্থ দিতে অনশন করে। অস্ট্রেলিয়ান সরকার সেসময় প্রায় ৫ মিলিয়ন ডলার সাহায্য দেয়।
অস্ট্রেলিয়ার প্রায় ৫০০ শিক্ষাবিদ, সাংসদ, সাংবাদিক, সাহিত্যিক ও ধর্মীয় নেতা ১১ সেপ্টেম্বর এক আবেদনে দেশটির সরকারকে অবিলম্বে পাকিস্তানে সাহায্য বন্ধ করার অনুরোধ জানান। একই সঙ্গে ভারতে আশ্রয় নেওয়া বাংলাদেশের শরণার্থীদের অর্থসাহায্য বাড়িয়ে ৫০ লাখ ডলার করার অনুরোধ করেন তাঁরা। স্বাক্ষরকারীরা সংবাদপত্রে বিজ্ঞাপনের মাধ্যমে এ বক্তব্য প্রচার করেন। তাঁরা শেখ মুজিবুর রহমানের মুক্তির জন্য উদ্যোগ নিতে অস্ট্রেলিয়া সরকারকে আহ্বান জানান।
অস্ট্রেলিয়ার বিশিষ্টজনেরা তাঁদের বক্তব্যে উল্লেখ করেন, পাকিস্তানি সেনাদের বর্বরতা এবং টানা অত্যাচারের ফলে বাংলাদেশের মানুষের বেঁচে থাকা অসম্ভব হয়ে পড়েছে। সেনা সরিয়ে বাংলাদেশ সরকারের সঙ্গে আলোচনার জন্য পাকিস্তানকে উৎসাহ দিতে তাঁরা অস্ট্রেলিয়া সরকারকে অনুরোধ জানান। 
অস্ট্রেলিয়ান তেল ও গ্যাস প্রতিষ্ঠান সান্টোস লিমিটেড বাংলাদেশের প্রাকৃতিক সম্পদ খাতের একটি বড় বিনিয়োগকারী।
দুই দেশ যৌথ সামরিক মহড়ায় অংশ নেয়।
দুই দেশ টেস্ট খেলার দেশ এবং নিয়মিত প্রতিযোগিতা, সিরিজ এবং ক্রিকেট বিশ্বকাপে একে অপরের বিপক্ষে প্রতিদ্বন্দ্বিতায় অংশ নেয়।
অস্ট্রেলিয়া বাংলাদেশ সলিডারিটি নেটওয়ার্ক একটি মানবাধিকার সংস্থা যা বাংলাদেশের পোশাক শ্রমিকদের জন্য কাজ করে।